જંગલ કલ્ચર, વાઇલ્ડ લાઇફની સાથે અહીં એડવેન્ચર માટે પણ અનેક સ્થળ છે. દાર્જિલિંગ જિલ્લામાં આવેલું કલિમપોંગ પ. બંગાળનું સૌથી વિખ્યાત હિલ સ્ટેશન છે. ટૂંકમાં ઉનાળાના વેકેશનમાં દાર્જિલિંગ, ગંગટોક, આસામ ફરવા જવાનુ વિચારી રહ્યા છો તો રસ્તામાં આવતા જલદાપાડા, ગુરુમારા જેવા જંગલ, અભયારણ્ય વિસ્તારોમાં જંગલ સફારી અને કલિમપોંગ જેવા ૪૦૦૦ ફૂટની ઊંચાઈ પર આવેલા હિલ સ્ટેશન પર એડવેન્ચરની રોમાંચક મજા માણવાનું ભૂલવા જેવું નથી. અહીં ખર્ચેલો બે દિવસનો સમય જરૂર જીવનભરનું સંભારણુ બની રહે. અહીં પ્રવાસન વિકસી રહ્યુ છે. માટે રહેવા-ખાવાની સુવિધા અહીં સરસ છે. પ્રવાસીઓની ભીડ ઓછી છે ત્યારે ખૂબ શાંતિથી પ્રવાસીઓ અહીં કોઈ સમસ્યા વિના સમય પસાર કરી શકે છે. જલદાપાડા, ગુરુમારામાં જંગલ સફારીની મજા માણવા... ગાઢ જંગલો અને ટી ગાર્ડનના આહલાદક દૃશ્યો નિરાળવા અને ચાર હજાર ફૂટની ઊંચાઈ પર એડવેન્ચરની મજા માણવી હોય તો પહોંચાય, ઉત્તર-પૂર્વ બંગાળના આ પ્રવાસન સ્થળોએ. પ્રકૃતિ અને એડવેન્ચર પ્રેમીઓ માટે ખાસ આ વિસ્તાર રાહ જોઈ રહ્યો છે...